
DECRETUM 


nae Editionem, Sacra Rituum Congregatio, attentis atque 

confirmatis Decretis suis, datis diebus xr et Xiv Augusti 
anni 1905, uti authenticam ac typicam declarat et decernit; 
quippe quae pro Missis de Tempore et de Sanctis, necnon et pro 
Missarum Ordinario, Cantum Gregorianum exhibet, prout is fuit 
a Sanctissimo Domino nostro Pio Papa X feliciter restitutus, 
ipsiusque jussu et auctoritate diligenter ac rite revisus et reco- 
gnitus. Ea quidem fuit totius operis norma, quam varia plane 
instituerant et injunxerant documenta Pontificia, et perspicue 
rursus ac plenius exponit et inculcat Commentarium De ratione 
Editionis Vaticanae Cantus Romani, quod Graduali praemittitur. 

Haec autem Editio, ut in usum apud omnes ecclesias hic et 
nunc deveniat ita sancitum est, ut ceterae quaelibet Cantus 
Romani Editiones, ad tempus tantummodo juxta Decreta prae- 
dicta toleratae, nullo jam in futurum jure gaudeant, quo typicae 
substitui possint. 

Quo vero forma cantus aptius posset restitui, restitutae sunt 
etiam nonnullae hic illic quoad verba lectiones, quamvis ab 
hodierno textu Missalis alienae. Quarum restitutio, quum ab 
ipso Summo Pontifice, in audientia die XIv Martii anni 1906 
Emo Cardinali Pro-Praefecto hujus Sacrae Congregationis indulta, 
expresse fuerit approbata atque praescripta, in futuris Gradualis 
Editionibus omnino erit observanda. 

Juxta tenorem quoque utriusque Decreti suprascripti, ad eos 
tantum editores seu typographos, quibus id a Sede Apostolica 
conceditur, pertinet privilegium evulgandi eumdem Cantum, qui, 
quum sit vetus Ecclesiae Romanae patrimonium, ejusdem prorsus 


H* Vaticanam Gradualis Sacrosanctae Ecclesiae Roma- 

exstat proprietas. Cautum est insuper, ne quid quovis praetextu 
editores praesumant addere, demere aut mutare, quod ipsius 
Cantus integritati atque uniformitati discrimen inferat. Qualis- 
cumque igitur Editio Cantus Gregoriani ad usum liturgicum 
destinata, ut sit legitima, et ab Ordinario queat permitti, debet 
esse typicae huic omnino conformis, quoad ea praesertim, quibus 
sive in praefatis Decretis, sive in alio diei xiv Februarii anni 1906 
specialiter provisum est. 


Contrariis non obstantibus quibuscumque. Die vir Augusti 1907. 


SERAPHINUS Cardinalis CRETONI 
SACRORUM RITUUM CONGREGATIONIS Praefectus. 
L.»I S. 
T DIOMEDES PANICI, ARCHIEPISCOPUS LAODICEN. 


SACRORUM RirvUM CONGREGATIONIS Secretarius, 


DE RATIONE 
EDITIONIS VATICANAE CANTUS ROMANI 


mos fidelium ad sanctitatem omnem instituere, sacrae 

Liturgiae adjumentis in ejusmodi praeclarissimum finem 
semper ac feliciter est usa. In quo (ne varietas dissociaret animos, 
utque e contra unitas vigeret incolumis, quae mystico Christi 
corpori vigorem simul et decorem confert) traditiones majorum 
assiduis curis servare studuit; easque, si quando saeculorum 
lapsu obliteratae fuissent, perquirere diligenter fortiterque instau- 
rare perpetuo conata est. 


Jam inter ea, quae Liturgiam sacram maxime spectant ac 
veluti pervadunt splendoremque illi addunt atque efficacitatem, 
cantus sacer in primis adnumerandus est. Communi quippe expe- 
rimento novimus, illum et divino cultui amplitudinem quamdam 
tribuere, animosque miris modis ad caelestia pertrahere. Quam- 
obrem Ecclesia ejusdem cantus usum nullo tempore commendare 
destitit, assiduaque diligentia prosecuta est, ne a primaeva 
dignitate deficeret. 


Quem ut quidem finem assequatur, necesse est cantum in 
Liturgia adhibendum iis instrui dotibus quibus unice sacer est 
et animorum utilitati accommodatus. Oportet nimirum religiosa 
gravitate in primis pollere; tum vero aptum esse christiani animi 
sensa suaviter ac pro veritate referre; catholicum praeterea esse, 
ut scilicet quarumcumque gentium, regionum, aetatum neces- 
sitati respondeat; demum simplicitatem cum artis perfectione 
conjungere. 


Has porro dotes nullibi reperiri melius probatum est quam in 
Cantu gregoriano, quz Ecceszae Romanae proprius cantus est, quem 
unice a patribus hereditate accepit, cautissime in suis codicibus 
decursu aetatum custodivit, fidelibus uti suum commendat, cujusque 


Q ros Mater Ecclesia, cui divinitus commissum est ani- 

usum in quibusdam liturgiae partibus absolute praescribit (Motu 
proprio XXII Nov. 1903, n. 3). 


Utique, saeculorum lapsu, puritas gregoriani cantus detrimenti 
haud parum cepit. Idque exinde praesertim accidit, quod quae 
ejusdem cantus propriae sunt normae, patrum traditione acceptae, 
vel negligenter praeteritae vel oblivioni penitus mandatae sunt. 
Ex eo autem spiritus, quem vocamus, Zzurgzcus itemque precandi 
spiritus retro ferri nimium visi sunt; simul vero concentuum 
sacrorum species ac veluti sapor, si non exstincta penitus, at certe 
sunt depravata. 


Ast, quod faustum felixque sit, Pius X Pontifex Maximus, 
Decessorum suorum studia in hac re aemulatus, damna haec 
gregoriano cantui cavere ulterius decrevit ac porro instituit. 
Quamobrem, Motu proprio die xxii novembris anni MCMIII dato, 
principia (quod reformationis initium esse debebat) quibus cantus 
ecclesiasticus innititur, ac regitur, presse nitideque indicavit; 
praecipuas simul Ecclesiae praescriptiones collegit, contra abusus 
diversos qui decursu temporum in ipsum cantum irrepserunt. 
Accessit porro Decretum Congregationis sacrorum Rituum, die 
vur Januarii MCMIV editum, quo cantus greegoriani instaurationi 
distinctius consulebatur. 


Supererat tamen ut Ecclesia Romana, ceteraeque, quae illius 
ritum sequuntur, Ecclesiae codicibus instruerentur genuinas gre- 
goriani cantus melodias exhibentibus. Cui necessitati prospexit 
provide ipse Summus Pontifex Pius X. Motu namque proprio die 
XXV aprilis MCMIV promulgato edixit : Gregorianas cantilenas in 
suam integritatem ac germanitatem restituendas, secundum anti- 
quiorum codicum fidem; ita quidem ut legitimae traditionis 
decurrentium saeculorum haberetur ratio neque hodiernae litur- 
giae recepti usus praeterirentur. 


Hisce veluti legibus ac normis usi, qui, Pontificis ejusdem nutu, 
hanc spartam adornandam susceperunt, recognoscendis codicibus 
appulerunt manum. Quod igitur initio occurrebat, antiquorum chi- 
rographa perquirenda sedulo ac volutanda susceperunt. Sapienti 
id plane consilio; hujusmodi enim codices, non solum vetustate 
ipsi sua se commendant, qua ab cantus gregoriani exordiis 
exigue dissociantur, sed praecipue quod iis aetatibus conscripti 
sunt, quum cantus ipse maxime floreret. Etenim, etsi cantilenae 

alicujus remotior origo ac diuturnus usus apud majores ipsam 
efficerent dignam, quae in editionem novam curandam recipe- 
retur; quod tamen jus confert ut recipiatur, sapor est roig igde 
artis ac vis liturgicae precationis rite exprimendi. 

In chirographis igitur versandis hoc primum prae oculis est 
habitum : non videlicet ut quidquid foret antiquius, id statim sola 
antiquitatis ratione admitteretur. Sed quoniam ecclesiastici cantus 
instauratio, non unice paleographicis rationibus inniti debebat, 
verum etiam ex historia, ex arte musica et gregoriana, atque 
adeo experientia sacraeque liturgiae legibus erat juvanda; haec 
omnia attendenda simul fuerunt; ne opus, antiquitatis scientia 
forte confectum, congruentia partium destitueretur, ac traditioni 
catholicae injustum haberetur, pluribus nempe saeculis jure 
defraudatis nonnihil boni aut etiam melioris in Ecclesiae patrimo- 
nium conferendi. Gregorianam namque quam dicimus traditionem 
intra aliquod annorum spatium coarctare nequaquam licet, sed 
omnia complectitur saecula, quae, majori minorive studio ac 
profectu, artem eregoriani cantus omnia excoluerunt. Ecclesia, 
inquit Summus Pontifex in memorato Motu proprio, artium 
progressum indesinenter coluit eumque fovit, ad religionis usum 
omnia admittens quae bona et pulchra saeculorum decursu homo 
znventt, salvis liturgicis legibus. 

His ergo sapientibus normis, a SS. D. N. Pio PP. X traditis, 
praesens editionis opus perfectum est. 

Equidem doctis quibusque viris libertatem relinquit Ecclesia 
determinandi cujuslibet gregorianae melodiae aetatem ac sortem, 
deque earum artificio dijudicandi. Unum hoc sibi reservat, 
Episcopis nempe et fidelibus sacri cantus textum exhibere ac 
praescriberé, qui, ad traditionis documenta diligenter restitutus, 
conferat ad congruum divini cultus splendorem, nec non ad 
animorum aedificationem. 

Jam satis ostensum est supra, quomodo fuerit firmissime fun- 
datum opus provide arreptum reddendi veteres Ecclesiae concen- 
tus legitimae suae integritati. Sed ut consulatur eorum commodis 
qui libris choralibus usuri sunt juxta praemissa editis, operae 
pretium est nonnulla hic addere de propriis cantus gregoriani 
notulis et figuris, simul ac de modo easdem recte interpretandi. 


DE NOTULARUM CANTUS FIGURIS ET USU. 


Ad rite cantandi rationem multum praestat ille notulas cantus 
figurandi ac praecipue conjungendi modus, qui a majoribus 
institutus et per totum medium aevum constanter et ubique 
servatus, hodiernis adhuc editoribus veluti norma commendatur. 

Sequenti autem schemate oculis subjiciuntur notularum seu, ut 
aiunt, neumarum praecipuae figurae, simul cum earum nominibus : 


AES. " 


Punctum Virga Bivirga Punctum inclinatum 
: ic ! L 
Podatus vel Pes Clivis vel Flexa Epiphonus Cephalicus 
Eu. "MA Rc ots 
Scandicus Salicus Climacus Ancus 
A a a- mai 
Torculus Porrectus Torculus resupinus Porrectus flexus 


ts £s gi ts 


Pes subpunctis Scandicus subpunctis Scandicus flexus — Climacus resupinus 


Ra ARA M 
z^ LL T 
Strophicus Pes strophicus Clivis strophica — Torculus strophicus 
vel cum Orisco vel cum Orisco 


"o x Mp 8 fs HIE 


Pressus Alii Pressi vel neumae appositae Trigon 
. 45 AM US dus Mis 
Quilisma Neumae longiores seu compositae 


Ne quis forte in interpretandis hisce figuris erret aut haesitet, 
nonnulla primum sunt advertenda : 

1°, Binae notulae ex quibus constat £odatus sic intelligantur, 
ut inferior semper proferatur ante illam quae ipsi directo superstat. 

8 
fa sol re la sol ut 


29, Linea crassa porrect in obliquum ducta pro duabus 
tantum ponitur notulis, ita quidem graphice copulatis, ut pro una 
habeatur pars summa hujus lineae, et ima pro altera. 


la sol la la fa sol sol mi sol fa sol re mi 


3°. Seminota, qua cephalicus R et epiphonus $ desinunt, haud 
reperitur nisi in fine unius syllabae, quando simul, altera continuo 
succedente, occurrunt aut gemellae more diphtongi junctim 
efferendae vocales, v. g. AUZez, EJus, a//e/U1a ; aut plures contiguae 
consonantes, v. g. oMNZs saNCTzs. Nam, ipsa cogente syllabarum 
natura, vox de una ad alteram limpide transiens tunc « liquescit » ; 
ita ut in ore compressa « non finiri videatur 5, et quasi dimidium 
suae, non morae, sed potestatis amittat. (Cf. Guid., Microl., C. XV). 

Quando vero natura syllabarum exigit ut sonus non liquescat. 
sed « plenius proferatur », epiphonus locum cedit podato, et 
cephalicus clivi. 


Epiphonus Podatus Cephalicus Clivis 
a a 
A sum- mo. In so-le. |. Te lau-dat. Sol-vé- bant. 


Aliquando duae notae, quae alteram superiorem seu virgam 
subsequuntur ad modum climaci, liquescunt vel saltem ultima 
earum; tunc ambae in mineri charactere pinguntur "^ aut in 


cephalicum virgae suppositum fa mutantur. Hujusmodi neuma 
climaco affinis vocatur ancus. 


4°. Quando plures simplices notae, ut in strophico, aut in 
presso et huic consimilibus, sunt appositae, scilicet in eodem 
gradu ita dispositae, ut modico tantum inter se spatio distent, 
super his « vario tenore ? immorandum est, habita quidem majoris 
vel minoris earumdem numeri ratione. In eo tamen inter se 

discrepant strophicus et pressus, quod hic fortiori vel etiam, saltem 
ad libitum, « tremula voce » producendus; ille vero leniori, nisi 
validiorem ictum acutus requirat syllabae occurrentis accentus. 

59. Alia exsistit nota tremulae vocis, id est guz/szma; quae 
etiam supervenit in cantu tamquam «flos melodicus y, et dicitur 
nota volubilis et gradata. Qui has exprimere voces tremulas ac 
volubiles non didicit, vel in his exercitatus non solus cantat, 
simpliciter ictu quasi mordaciori feriat notam quae quilisma prae- 
cedit, ut subtilior fiat sonus ipsius quilismatis, potius quam velocior. 

6», Cauda qua pars summa climaci, clivis et porrecti insignitur, 
est de « proprietate » ipsius eorum figurae quam majores usu tra- 
diderunt. Hujusmodi notula vehementiori saepius gaudet impulsu; 
non tamen quia caudata, sed quia ulli cum non sit ligata praece- 
denti, directo vocis ictu percutitur. Lineola quandoque de una 
notula ad alteram ducta, ad utramque ligandam simpliciter ponitur. 

79. Neque per se ad temporis rationem pertinent puncta 
inclinata, quae in aliquibus neumis superiorem subsequuntur 
notam, BL Huic illa subdita fore ex suapte forma et ipso ordine 
obliquo demonstrantur; ac proinde connexis inter se vocibus sunt 
exprimenda. | | 

Singulae autem neumae, qualicumque modo suae partes 
coalescant in scribendo, unum etiam in cantando corpus efficiunt; 
ita prorsus ut notulae quae primam excipiunt ex ipsa nasci 
videantur, cunctis quidem communi impetu deductis et effusis. 

Eadem vero causa, cur notulae cujusque neumae in scripto et 
in cantu conjunguntur in unum, exigit ut ipsae neumae et visu et 
auditu distinguantur ab invicem : quod utique fit diverso modo 
pro diversis adjunctis. 

1°. Quando plures neumae pluribus respondent syllabis, his 
articulate discretis, discernuntur et illae. Tunc neuma quaeque a 
syllaba cui addicitur indolem et potestatem ita mutuatur, ut majore 
impulsu efferatur neuma, si ipsa syllaba proprio sit fortior accentu : 
minore vero, si obscuriorem sonum natura syllabae requirat. 

29. Quando ad eamdem syllabam plurimae aptantur neumae, 
harum series in varias ita dividitur partes, ut aliae inter se vel 
omnino vel fere cohaerentes contigue decurrant ( Vzde infra A); 
aliae vero aut latiori spatio (B), aut lineola divisionis (C) separatae, 
per aliquam moram ultimae vocis in suo cursu tantisper suspen- 
dantur, cum facultate, si opus sit, spiritum raptim reficiendi. V. g. 

D B A C D B A C A B 
—Ó————— 
ee Tee rl 
e UN C CD IODCNSÓ x. 
Ky-ri- e i Nd e-lé- i-son. 


Notandum est locum dari ampliori quidem morae, nulli vero 
respirationi, ubi occurrit notula caudata (D), quam excipit aliqua 
neuma sibi subjecta. 

Juxta regulam « auream y, in fine cujuslisbet neumae, quam 
immediate sequitur nova syllaba jam inchoatae dictionis, quan- 
tumvis interveniat spatium, nulla potest fieri pausa; nec prorsus 
mora ultimae vocis, nec a fortiori silentium, quod incongrue 
scinderet dictionem. 

In omni cantu observandae sunt divisiones varii momenti, 
quas intellectus tam verborum quam modulorum exigit aut 
permittit. Ad hoc cantoribus auxilio sunt diversa quasi interpun- 
ctionis signa, in libris choralibus jam usitata pro diversa divisionum 
seu pausarum qualitate aut mensura ; scilicet : 


1°. divisio major. 2°. minor. 3°. minima. 4*. finalis. 


1v, Divisio seu pausa major, vel distinctionis, fit in ultimis 
vocibus cursum moderate tardando, et spiritum plene reficiendo. 


29, Pausa minor, id est subdistinctionis, dat locum paulisper 
immorandi, ac simul breviter respirandi copiam. 


39. Pausa minima in morula vocis constat, sinitque, si opus 
sit, aerem haustu brevissimo renovare. Si frequentius cantor desi- 
deret pulmonibus indulgere, tunc spiritum quasi subripiendo colli- 
gat, ubi rimulae habentur in oratione vel in cantu, ne scindantur 
unquam verba aut neumae. 


4*. Duplex linea claudit vel cantum ipsum, vel ejus partem 
principalem. | 

Aliud quoque munus linea sic geminata communiter in libris 
choralibus implet; notat enim praeterea locum ubi post inceptum 
cantum chorus ipsum prosequitur, aut ubi vices cantandi mutantur. 
Sed quia signum hujusmodi in medias partes cantilenae inter- 

jectum ejusdem saepius commissurae nocet, opportunius visum 
est ipsius loco in eumdem finem adhibere asteriscum *, ut apparet 
in superiori exemplo : Kyrie eleison. 

Ibi autem et in similibus locis asteriscus simplex * apponitur, 
ubi is qui cantabat chorus silere debet, ut alter solus succinat : 
duplex vero **, ubi chorus uterque postea concinit, quatenus, ut 
decet, cantus conjunctis tunc omnium vocibus concludatur. 

Sciendum est quod l molle, quando ponitur, solum valet usque 
dum occurrerit b quadratum, aut lineola divisionis, aut dictio nova. 

His bene perspectis, oportet etiam eos, qui divinae laudi dant 
operam, cunctis esse instructos regulis cantus, easque diligenter 
observent; ita tamen ut semper voci mens concordet. 


Primo igitur curandum est ut verba quae cantantur plane 
perfecteque intelligantur (Benedictus XIV). Cantus enim oportet 
ut litterae sensum non evacuet sed fecundet (S. Bernardus, EP. 312). 


In omni textu lectionis, psalmodiae vel cantus, accentus 
sive concentus verborum, in quantum suppetit fácultas, non 
negligatur; quia exinde permaxime redolet intellectus (Jnstituta 
Patrum). 

Maxima quoque adhibenda est cura ne inaequalitas cantionis 
cantica sacra vitiet. Non per momenta neuma quaelibet aut sonus 
indecenter protendatur aut contrahatur. Una qualitate cantemus, 
simul pausemus, semper auscultando. Si morose cantamus, longior 
pausa fiat. Ut in choro, quod maxime necesse est, voces omnes in 
unum exeant, enitatur humiliter unusquisque suam vocem inter 
sonum chori concinentis includere. Omnem vocum falsitatem, 
jactantiam seu novitatem detestemur, et quaecumque modos 
theatrales redolent. Neque imitemur eos qui levitate nimia praeci- 
pitant cantum, aut gravitate inepta syllabas fantur. Omnem vero 
cantum si morose ac propere psallimus, semper cum facultate 
vocum et rotunde suavi melodia peragamus (Hucbald. Nicetas, 
Instituta Patrum). | 

Haec de gremio sanctorum Patrum collegimus; quorum 
quidam hunc modum cantandi ab Angelis didicerunt; alii Spiritu 
Sancto rimante in cordibus eorum, per contemplationem perce- 
perunt. Quam formam si diligenti studio imitari conamur, nos 
quoque subtilem percipiemus dulcedinem intellectus, canentes 
Deo in cordibus nostris, spiritu et mente ( Zzuszzzuta Patrum). 

Quibus autem in Ecclesia Dei cantandi munus incumbit, 
eos etiam oportet esse bene instructos de ritibus offici sui. 
Quapropter infra sequuntur regulae praecipuae, ex iis quae 
referuntur ad Graduale. (cf. XXIII). 


Hactenus Vaticanae Editionis procemium. Cui, ad commodum 
cantorum, adjungere duximus regulas infra positas : 


DE ALIQUIBUS REGULIS 
IN CANTU SERVANDIS 
EX LIBRIS SOLESMENSIBUS EXCERPTIS. 


I. De notarum duratione et momento. 


Omnes simplices gregorianae notulae, cujuscumque sint 
formae, sive singulae sive in neumis agglutinatae, idem valent ac 
« tempus primum et indivisibile » (1pGcoc ypóvoc, apud. Graecos) : 

scilicet in recentioris musices notatione. Haec notio de 
«temporis primi » definita duratione maximi refert, cum in ea 
tamquam in fundamento suo firmetur rhythmus. 


Duo sunt vero signa quibus punctum et virga protrahuntur. 


a) Punctum-mora (-) eam quam immediate sequitur notulam 
firme duplicat : 


I Ea s 


b) Transversum episema (-), quod simplicem notulam vel 
etiam neumam afficere potest, notulam vel singulas hujus 
neumae notulas paululum producendas esse indicat, quin 
duplicentur : 

Quando transversum episema ultimam vel ultimas incisi aut 
membri notulas afficit, protractionis et morae unice est signum; 
si vero notulam vel neumam intra incisi aut membri tramitem 
afficit, plerumque affectus animi aliquantula soni protractione 
significat. 

Ex seipsis, nec punctum-mora nec transversum episema inten- 
sitatem soni indicant. 


N. B. — Rectum episema (1) nullatenus ad durationem nec ad 
intensitatem ex seipso attinet, sed est mere signum, typis quidem 
usurpatum quoties expedit, ad rhythmi divisionem seu rhythmicum 
ictum, de quo dicitur infra, designandum. 


Il. De rhythmo ejusque elementis. 


1o De rhythmi partibus. 


Rhythmus est, secundum S. Augustinum, « ars bene movendi Y, 
et, secundum Platonem, « ordinatio motus ». Haberi potest ut 
motus quidam ordinatus quo, velut ex operatione vere synthetica, 
omnes et singulae dictionis syllabae vel musices notulae connexae 
sunt et quasi concatenatae, aliae aliis subordinatae, ita ut unum 
quid efficiant, quod 7erzedus vocatur. 

Haec synthesis partibus constat, magis ac magis amplis 
velutque comprehensivis, seu motibus in se jam integris, mutua 
tamen connexione junctis, quos respective vocant « pedes », incisa, 
membra et periodos. Periodus membris, membrum incisis, incisum 
pedibus seu minimis partibus constituitur; et illae ipsae minimae 
partes duobus vel tribus simplicibus componuntur elementis, quae 
sunt « tempora prima et indivisibilia », de quibus supra. 

Ideo, tamquam fundamentum rhythmicae syntheseos, subsunt 
semper minimae partes, seu minimi motus quoad essentiam 
constituti, id est, sublatione et remissione, seu juxta Antiquos 
arsi et thesi constantes. Unde assimilari potest rhythmus tum 
hominis incessui qui per continuos passus procedit, tum fluctui 
maris qui per undas progreditur, quippe cum passus hominis et 
undae maris impulsu quodam et depositione constent. Porro 
rhythmica thesis non est nisi depositio praecedentis impulsus, vel 
finis parvi motus et passus. Itaque nullo modo haec ad vim spectat, 
sed ad merum rhythmum seu motum. 

At vero ipsa thesis illa, quae singulos rhythmicos passus 
concludit, et secundo aut tertio quoque simplici tempore recurrit, 
vocatur etiam « rhythmicus ictus »; et rectum episema est unice 
signum distinctivum, subter (vel rarius supra) notulam saepe 
additum, ut facilius discerni possit ubi sint in vocali motu illi ictus 
rhythmici. 

Ita omnia et singula interpunctionis signa inter se ordinata 
sunt, simulque omnes et singuli rhythmi incessus clare distin- 
guuntur 1, a minimo ad majorem : 


a b c d e f g 
== e e a Musee 

a) finem indicat cantilenae; 
e) ò ò periodi; 
c) » > membri; 
dete) » ò incisi majoris minorisve momenti; 
J) » ə | incisi minimi (plerumque saltem); 
E » ə | passus rhythmici vel minimi motus. 


Ad hanc scalam descrescentium signorum ordinatim consti- 
tutam nulla ex parte pertinet vis vel intensitas soni, haud amplius 
in ultimo casu, g) quam in a). Unius enim ejusdemque ordinis 
sunt omnia et singula signa, ordinis scilicet motus proprie 
sumpti; omnia et singula non sunt nisi melodicae interpunctionis 
signa. Sic eorum munus est varias cantus distinctiones apte 
designandi, ita ut in mente clarescat ordo numerosus melodici 
incessus, quo pedes, incisa, membra et periodi ab invicem discer- 
nuntur, et de caetero in melodicam simul ac logicam unitatem 
coalescunt. Notandum quod, excepto transverso episemate, in 
antiquis codicibus nullum reperitur ex his signis ut sic. 


2° De ictu rhythmioo. 


Ex his apparet ictum minime melodico accentu vel impulsu 
constare, nec ejus signum, rectum scilicet episema, majorem 
validioremque vocem requirere; ut supra dictum est, ictus non ad 


! Virgula ———- tantum respirationi e superiori notula sumptae breve tempus 
concedit. 

vim spectat, sed ad merum rhythmum seu motum ordinatum, qui 
ex ipso carminis cursu notularumque sublatione et depositione 
proprie constat. | 


Ictus punctum denuntiat temporis quo, post praeviam subla- 
tionem, motus rhythmicus deponitur et quasi in terram recidit, ad 
ibi standum vel, e contra, ad ultro progrediendum. Nam, velut 
in hominis incessu aut in maris fluctibus, ex ipsa motus praece- 
dentis remissione oriuntur jam primordia impulsionis immediate 
sequentis, ita ut in ea jungantur et coagmententur rhythmi subse- 
quentes. Aliis verbis, ictus est vinculum et quasi compages, qua 
committuntur implexa omnia rhythmicae syntheseos elementa. 


DE ICTUS RESPECTU AD INTENSITATEM. — Ictus, natura 
sua, nullam cum intensitate soni connexionem habet; syllabae cui 
assignatur colorem participat, cum acuta validior, cum paenultima 
vero vel finali remissior et dulcior. Coeteroquin intensitas, nedum 
cum unaquaque rhythmi minima parte renovetur, totius membri 
ambitum suo afficit complexu, ita ut omnia ejus elementa in unum 
aptius cohaereant. 


DE ICTUS RESPECTU AD TONICUM ACCENTUM. — Veluti 
ab intensitate soni, ita et ab accentu tonico prorsus ictus discerni 
debet; cum acuta syllaba concurrit vel non concurrit, sicut canti- 
lenae auctori complacuerit : nam, ut omnes norunt, « musica non 
subjacet regulis Donati ». 


Cum autem natura sua nihil aliud sit quam thesis seu depositio 
rhythmi, et ejus sit unumquemque passum concludere, ictus cum 
ultima dictionis syllaba facilius convenit. E contra tonicus accentus, 
qui in latina lingua numquam in ultima syllaba invenitur, juxta 
Antiquos potius ad arsim pertinet. Et hoc maxime naturam suam 
decet, cum sit per se quoad tempus brevis, quoad melodiam acutus, 
quoad intensitatem potius moderatus et spiritualis : « Accentus, 
anima vocis » ; unde accentus non debet violenter proferri, sed cum 
suavitate quadam ac temperamento, more avium suspensis alis 
ad ima volitantium. 


DE ICTUS LOCO. — Juxta leges rhythmi naturales, quae apud 
Antiquos tam in poesi quam in musica servabantur, ictus secundo 
aut tertio quoque simplici tempore semper recurrit. Dum autem in 
mensurata musica, quae saeculis hodiernis praevaluit, ictus certo 

et statuto intervallo recurrit, e contra in « rhythmo libero », qui 
est gregorianae cantilenae proprius rhythmus, zweertzs intervallis 
post secundum aliquando, nonnumquam post tertium tempus 
inveniri potest, ita ut binaria ternariis temporibus libere succedant, 
auctoris cantilenae arbitrio. 


Ictu rhythmico gaudent : 
* * * 
I? omnes notulae recto episemate instructae : a o a'a 


2° omnes notulae quae soni distinctam productionem : requi- 
runt, scilicet : 


a) notulae puncto-mora instructae : a Pa. 

, * 
6) prima nota cujuscumque pressus : ^a L Pa 
c) nota quae gutliisma praecedit : ki 


. e * * * e. e. 
3» Prima nota cujuscumque neumae : Pa A Nd nisi 


tamen aliquem ictum, aliunde determinatum, immediate praecedat 
vel sequatur, cum ictus ictum continuo numquam sequatur, 


N. B. — In syllabico cantu, ictus cum ultima dictionis syllaba, 
et item cum dactylicorum verborum accentu tonico facilius 
convenit, nisi aliter notetur vel aliud suggerat contextus. 


In Kyrie sequenti (Kyrre X7//), asterisco discerni potest 
quales notulae, juxta praecedentem regulam, ictu rhythmico 
afficiuntur : 

1 3 4 
* * 


2 
- * * 


5 
* * * 


Ky-ri- e e- lé- i-son. 


* Notandum quod transversum episema (-) minime er seipso rhythmicum 
ictum indicat, cum non soni materialem et quasi crassam durationem, sed 
potius levem motus variationem et quamdam vocis rotunditatem significet, 
quibus, ut supra dictum est, affectus animi exprimunuur. 

Ictus 6 recto episemate indicatur (19). 
Ictus 3 et 7 | puncto-mora indicantur (2? a). 
Ictus 5 initio pressus indicatur (29 2). 


Ictus 1, 2 4. prima neumae notula indicantur (39). 


Ex quo apparet ictus rhythmicos persaepe sola neumatica 
notatione indicari, quin recto episemate signari indigeant ; rectum 
episema notulis tantummodo additum est ubi ex notatione ipsa 


non satis dilucide ictus discerni potest. Unde ex se ictus rhythmici 
recto episemate signati neque aliis validiores neque majoris 
momenti sunt, sed simpliciter signo speciali instructi quo facilius 
discerni possint. 

Singuli vero eorum momentum proprium habent, et ad incisi 
aut membri generalem arsim vel thesim, de quibus agitur infra, 
pertinent, juxta syllabam ad quam referuntur et locum quem in 
melodica linea obtinent. 


3° De rhythmica synthesi. 


Omnes rhythmi partes, — pedes scilicet, incisa, membra, 
periodi — concurrere debent in ordine ut rhythmicam synthesim 
efficiant, ad quam ordinantur et propter quam exstant. Quapropter 
singulae earum, ad unum intus redactae, mutua connexione 
committi debent. | 

Incisa enim, membra et periodi, quemadmodum minimi 
passus, arsi et thesi, majoris quidem momenti, constant, quas 
protasim et apodoszm vocant. In inciso passibus, in membro incisis, 
in periodo membris constituuntur protasis et apodosis, et centro 
quodam determinantur ad quod illa tendit vel ex quo haec 
deducitur : quod centrum cum apice melodico plerumque convenit, 
et de caetero variis lineae intensivae crescentis vel decrescentis 
conversionibus clarius elucet. Quibus autem modis synthesis haec 
efficienda sit, apud probatos auctores qui de rhythmo et de cantu 
gregoriano scripserunt invenitur 1. 

Denique omnes et singulae rhythmi partes, pro suo quaeque 
momento, signis et pausis quibusdam rite accommodatis distin- 


* Cf. prae caeteris Le Nombre Musical grégorien ou RytÀmique grégorienne, 
théorie et pratique, par le R. P. D. ANDRÉ MOCQUEREAU. 

guuntur. De signis quidem in cantu gregoriano usurpatis, superius 
dictum est, p. xvii. 

De pausis vero et respirationibus, haec breviter dicere juvabit : 

in ictu rhythmico seu in fine minimi passus (tòrd., g), nec 
protractio nec respiratio fieri debet ; 

in fine incisi, ultima nota aliquamdiu protrahitur (f, e), vel 
duplicatur (d), sed ibi respirare non licet aut vix conceditur; 

in fine membri (c), plerumque respirationi indulgendum est, 
quod fit sub ultimae notae duratione; 

in fine periodi (2), diutius moratur et interdum necesse est 
respirare : quod in recentiori notatione signo * indicatur, ante aut 
post interpunctionis lineam posito, prout res postulat ; 

in fine tandem cantilenae (a), aliquali remissione motus 
ultima pausa praeparatur. 

Ut exemplo illustrentur monita superius data, proponuntur 
duae sequentes cantilenae, ex Ordinario missae excerptae, cum 
variis suae rhythmicae syntheseos elementis distincte distributis. 
Solius periodi protasis et apodosis hic expressa delineatae sunt; 
in membris vero et incisis, crescentis vel decrescentis intensitatis 


signis implicite exprimuntur : 


Kyrie XI. 


Periodus 


V————— m 


Protasis Apodosis 
Qu ct M e 
———————A LLL 
Membrum Membrum 
— — „an x a 

Incisum  Incisum Incisum 

[| 
Ký- ri e e- lé- i- son. 

Agnus Dei X. 
Periodus 

ED E O QUEDA UBND D SUR, l 

Protasis . Apodosis 

Membrum Membrum 

Incisum Incisum Incisum 

E peu A ern pex] 


Agnus De- i, qui tol.lis pec-cá- ta. mun-di : mi-se- ré- re no- bis. 


Servandae sunt praecedentes regulae in omnibus gregorianis 
Ecclesiae cantilenis : Antiphonis, Responsoriis, Hymnis, etc. 


VARIATIONES IN PROPRIO SANCTORUM 


Die 29 novembris, cantatur Missa de feria vel de S. Saturnino 
Mart., 392. 


Die 18 januarii, cantatur Missa de feria, vel de S. Prisca Virg. 
et Mart., 412. 


Die 3 maji, cantatur Missa de Feria, vel de SS. Martyribus, 491. 
Die 28 junii, cantatur Missa de vigilia SS. Apostolorum, 530. 

Die 6 julii, cantatur Missa de feria. 

Die 1 augusti, cantatur Missa de feria vel de SS. Martyribus, 563, 
Diebus 27 et 31 octobris, cantatur Missa de feria. 


DE RITIBUS SERVANDIS 
IN CANTU MISSÆ 


I. Accedente sacerdote ad altare, incipiunt cantores anti- 
phonam ad Introitum. Quae in feriis et festis simplicibus into- 
natur ab uno cantore, usque ad signum appositum *; in aliis 
festis et in dominicis a duobus; sed in solemnitatibus a quatuor, 
ubi cantores suppetunt. Chorus vel schola prosequitur usque ad 
psalmum. Primam partem versus psalmi, usque ad asteriscum, 
et Y. Gloria Patri ipsi cantores proferunt, versum absolvente 
universo choro. Postea repetitur, item ab omnibus, antiphona 
usque ad psalmum. 


Si celebrans cum ministris introitum facit in ecclesiam per 
viam longiorem, nil prohibet quominus, decantata antiphona ad 
Introitum cum suo versu, plures alii eiusdem psalmi versus can- 
tentur; quo in casu, post singulos vel binos versus repeti potest 
antiphona, et, quando celebrans ante altare advenerit, abrupto 
psalmo, si opus sit, cantatur Gloria Patri, et ultimo repetitur 
antiphona. 


Quando antiphona ad Introitum, post versum psalmi resu- 
menda est, terminatio ipsius versus sumitur a versu Glória Patri, 
si pro hac conclusione habeatur modulatio specialis. E. g. in 
Introitu Ad te levavi ; 


Quando post Y. antiphona non repetitur : 


Utt p eI 

et sémi-tas tu-as é-do- ce me. 3Gló-ri- a etc. 


Quando post Y. repetitur antiphona : 

et sémi-tas tu- as — é-do- ce me. Ad te levá-vi etc. 

II. Chorus vel schola, finita antiphona, ter Kyrie eleison, ter 
Christe eleison, et iterum ter Kyrre eleison, alternatim cum 
cantoribus aut altero choro persolvit. Ultimum autem Kyrie 
eleison dividitur in duas vel etiam in tres partes ab asterisco 
simplici aut duplici distinctas. Si duae tantum sunt partes, 
ac proinde unus asteriscus, prima pars ab ipsis cantoribus aut 
a primo choro cantatur; altera vero ab omnibus. Si tres occurrunt 
. partes et ideo asteriscus simplex ad primam divisionem et 
duplex ad alteram, tunc prima pars ad eosdem pertinet quos 
supra; secunda vero, quae primae partis melodiam repetit, 
cantatur ab altero choro; tertia demum conjunctis omnium 
vocibus absolvitur. Aliquando etiam quinque partes contingunt : 
tunc modus dividendi alternas cantandi vices similiter notatur 
per signum divisionis tum simplex tum duplex pluries interpo- 
situm, et satis intelligitur ex dictis. 


III. Incipit solus celebrans clara voce Gloria $m excelsis 
Deo : deinde chorus vel schola prosequitur Et in terra pax 
hominibus, etc., divisus quidem in duas partes invicem sibi 
respondentes, aut cantat alternatim cum cantoribus. Sequitur 
responsio chori ad Dominus vobiscum. 


IV. F'nita Epistola aut Lectione, ab uno vel a duobus 
inchoatur responsorium, quod dicitur Graduale, usque ad 
signum *, et cuncti, aut saltem cantores designati, prosequuntur 
debita cum attentione. Duo dicunt versum Gradualis, quem ab 
asterisco circa finem totus chorus absolvit; aut juxta ritum 
responsórialem, quando magis id videtur opportunum, post 
versum a solis cantoribus aut a cantore expletum, cuncti 
repetunt primam partem responsorii usque ad versum. 


Si Alleluia, alleluia cum versu sunt dicenda, primum 
Alleluia cantatur ab uno vel a duobus usque ad signum *; 
chorus autem repetit A//elwta et subjungit neuma, seu jubilum, 
protrahens syllabam a. Cantores versum concinunt, qui ut supra 
occurrente asterisco a toto choro terminatur. Finito versu, cantor 
vel cantores repetunt Alleluta et chorus addit solum neuma. 


Post Septuagesimam, omissis AJ/eluia et Y. sequenti, dicitur 
Tractus, cujus versiculi alternatim cantantur a duabus sibi invi- 
cem respondentibus chori partibus, aut a cantoribus et universo 
choro. 


Tempore Paschali, omittitur Graduale et ejus loco dicitur 
Alleluia, alleluia cum versu, ut supra. Sequitur statim unum 
Alleluia, quod ab uno vel duobus inchoatum usque ad neuma 

absque repetitione absolvitur ab omnibus. Versus et unum 
Alleluia 1n fine cantantur modo supra descripto. 


Sequentiae cantantur alternatim, aut a cantoribus et choro, 
aut a duabus chori partibus. 


V. Finito Evangelio, celebrans intonat, si dicendum est, 
Credo in unum Deum, prosequente choro vel schola Patrem 
omnipotentem, et reliqua, conjunctim aut alternatim pro loci 
consuetudine. 


VI. Antiphona ad Offertorium ab uno, duobus aut quatuor 
cantoribus intonatur, uti ad Introitum, et finitur ab omnibus. 


Post antiphonam canere licet antiquos gregorianos modulos 
illorum versuum, qui olim post antiphonam decantabantur. 


Si vero antiphona ad Offertorium a quodam psalmo desumpta 
sit, licet alios eiusdem psalmi versus decantare; quo in casu, 
post singulos vel binos versus psalmi, repeti potest antiphona, et, 
Offertorio expleto, psalmus clauditur cum G/oria Patri, et repe- 
titur antiphona. Si vero antiphona e psalmo non sit desumpta, 
seligi potest alius psalmus solemnitati congruens. Cani tamen 
potest, expleta antiphona ad Offertorium, etiam aliqua cantiun- 
cula latina, quae tamen huic Missae parti congruat, nec protra- 
hatur ultra Secretam. 


VII. Finita Praefatione chorus prosequitur Sanctus, etc.; 
Sanctus et Benedictus, si modulis gregorianis decantentur, 
continue canendi sunt, secus vero Benedictus post Consecra- 
tionem ponatur. 


Dum Consecratio peragitur, omnis cantus cessare debet, et, 
ubi consuetudo viget, etiam sonus organi et cuiusvis musici 
instrumenti. 


Consecratione peracta, nisi Benedictus adhuc sit canendus, 
sacrum suadetur silentium usque ad Pater noster. 


VIII. Post responsionem ad Pax Domini, cantatur ter Agnus 
Dei, aut ab universo choro, inchoantibus uno vel duobus aut 
quatuor cantoribus unaquaque vice; vel alternatim, ita ut 1n fine 
ab omnibus decantetur : Dona nobis pacem, in Missa vero pro 
defunctis ultima tantum dictio : sempiternam. 


IX. Antiphona ad Communionem per se canenda est — 
intonata ab uno, duobus aut quatuor cantoribus, ut ad Introi- 
tum dictum est, — dum sacerdos celebrans Sanctissimum Sacra- 

mentum sumit. Si autem fideles communicandi sint, cantus eius- 
dem antiphonae inchoetur dum celebrans sacram Communionem 
distribuit. Si eadem antiphona ad Communionem e quodam 
psalmo desumpta sit, licet alios eiusdem psalmi versus decantare ; 
quo in casu, post singulos vel binos versus, repeti potest anti- 
phona, et, Communione expleta, psalmus clauditur cum Gloria 
Patri, et repetitur antiphona. Si vero antiphona non sit de psal- 
mo, seligi potest psalmus solemnitati et actioni liturgicae 
congruens. ! 


Expleta autem antiphona ad Communionem, praesertim si 
fidelium Communio diu protrahitur, licet quoque aliam cantiun- 
culam latinam, sacrae actioni congruam, decantare. 


Sacerdos aut diaconus dicit Ite Missa est, vel Benedicamus 
Domino, et omnes eodem tono respondent Deo gratias. 


Ad Requiescant in pace in Missa defunctorum respondetur 
Amen. 


DE TEMPORE QUO INSTRUMENTORUM 
MUSICORUM SONUS PROHIBETUR. 


(Instructio de musica sacra et sacra HIS a S. R. C. 
promulgata die 3 septembris 1958). 


I. Quoniam organi et magis quoque aliorum instrumentorum 
sonus ornamentum constituit sacrae Liturgiae, usus idcirco eorun- 
dem instrumentorum temperandus est secundum gradum 
laetitiae, qua singuli dies vel tempora liturgica distinguuntur. 


2. In omnibus ergo actionibus liturgicis, excepta tantum 
Benedictione eucharistica, sonus organi omniumque aliorum 
instrumentorum musicorum prohibetur : 


4) Tempore Adventus, id est a primis Vesperis dominicae 
primae Adventus usque ad Nonam vigiliae Nativitatis Domini; 


! « Versus psalmorum et canticorum ad usum cantorum pro antipbonis 
ad Introitum et ad Communionem repetendis iuxta codices antiquos », 
Desclée & Cie, 1961, n? 839. 

b) Tempore Quadragesimae et Passionis, id est a Matutino 
feriae quartae Cinerum usque ad hymnum Gloria in excelsis Deo 
in Missa solemni Vigiliae paschalis; 


c) Feriis et sabbato quatuor temporum Septembris, si Officium 
et Missa de iis fiant; 


d) In omnibus Officiis et Missis defunctorum. 


3. Sonus aliorum instrumentorum, praeter sonum organi, 
prohibetur insuper in dominicis in Septuagesima, Sexagesima 
et Quinquagesima feriisque has dominicas sequentibus. 


4. Pro diebus tamen temporibusque ut supra prohibitis, 
sequentes statuuntur exceptiones : 


a) Organi et aliorum instrumentorum sonus permittitur diebus 
festis de praecepto et feriatis (exceptis dominicis) necnon festis 
patroni principalis loci, tituli vel anniversarii dedicationis eccle- 
siae propriae et tituli aut fundatoris familiae religiosae; vel si 
solemnitas aliqua extraordinaria occurrat ; 


b) Organi tantum aut harmonit sonus permittitur in dominicis 
tertia Adventus et quarta Quadragesimae; necnon feria quinta 
infra Hebdomadam sanctam in Missa chrismatis, et ab initio 
Missae solemnis vespertinae «in Cena Domini » usque ad finem 
hymni Gloria in excelsis Deo; 


c) Item organi tantum aut harmonii sonus permittitur in Missa 
et in Vesperis, solummodo ad cantum sustentandum. 


Ordinarii locorum has prohibitiones vel permissiones, secun- 
dum probatas locorum aut regionum consuetudines, pressius 
determinare possunt. 


5. Per totum Triduum sacrum, id est a media nocte qua incipit 
feria quinta in Cena Domini usque ad hymnum Gloria in excelsis 
Deo in Missa solemni Vigiliae paschalis, organum et harmonium 
omnino taceant, et ne ad cantum quidem sustentandum adhi- 
beantur, salvis exceptionibus, quae supra, n. 4 b, statuuntur. 


Sonus porro organi et harmonii hoc triduo prohibetur, 
sine ulla exceptione, et non obstante quacumque contraria 
consuetudine, etiam in piis exercitiis. 


